Жәмила Бақбергенова Азия ойындарында олимпиадалық салмақта күреседі
DATE: 11:43, 22 Қыркүйек 2023 | GMT +5
TITLE: Жәмила Бақбергенова Азия ойындарында олимпиадалық салмақта күреседі
URL: https://kaz.inform.kz/news/zhamila-bakbergenova-aziya-oyindarinda-olimpiadalik-salmakta-kuresed-ccf122/
META: DATE: 11:43, 22 Қыркүйек 2023 | GMT +5
TOTAL WORDS: 106
AUTHOR(S):
TEXT: Нұрсұлтан Теміровтің айтуынша, Сербия астанасы Белградта өтіп жатқан әлем чемпионатында қола медаль алған Ж. Бақбергенова 72 келіден 76-ға ауысады. Бұдан былай Жәмила олимпиадалық салмақ болып есептелетін 76 келіде ғана бақ сынайды. Қытайда өтетін жазғы Азия ойындары — балуан үшін осы салмақтағы бірінші жарыс болмақ. «Мақсатымыз — олимпиада жолдамасын жеңіп алып, қазақтың көк туын Париж төрінде желбірету», — деді Н. Теміров. Жәмила Бақбергенованың өзі де Белградқа алтын үшін келгенін, дегенмен оның сәті түспегенін, Астанадағы жаттығу жиыны кезінде басталған баспа ауруының екі апта бойы мазалағанын жеткізді. Ендігі меже — Азия ойындарында табысты өнер көрсету. Еске сала кетейік, бұдан бұрын Жәмила Бақбергенованың әлем чемпионатының қола жүлдегері атанғанын жазған болатынбыз
